recursal/SuperWikiNEXT-32B huggingface dataset:
A **IV Asemblea Agraria de Galicia** celebrouse en Ribadavia o 9 e 11 de novembro de 1912.

Historia e características
--------------------------

Ten unha importante participación Acción Gallega. Hai moita presenza de organismos oficiais. Non hai conclusións de carácter político e mantense nun segundo plano a cuestión foral. Solicítase a nacionalización das vías férreas, pídese un ensino agrícola ambulante e recoméndase ás sociedades agrarias que se acollan á Lei de Sindicatos de 1906. Basilio Álvarez perdeu a batalla por converter a revista *Acción Gallega* no voceiro oficial das Asembleas e fixo un discurso no que criticou a liña técnica de Juan Rof Codina.

Véxase tamén
------------

### Outros artigos

* III Asemblea Agraria de Galicia
* V Asemblea Agraria de Galicia

| * v
* c
* e
Asembleas agrarias |
| --- |
| 
**I** - Monforte (1908)   •  
**II** - Monforte (1910)   •  
**III** - Monforte (1911)   •  
**IV** - Ribadavia (1912)   •  
**V** - Ribadavia (1913)   •  
**VI** - Redondela (1915)   •  
**VII** - A Coruña (1919)
 |
Coordenadas: 36°05′17″N 5°47′03″O﻿ / ﻿36.08806, -5.78417

Duna de Bolonia
A praia de Bolonia coa duna ao fondo.
A **duna de Bolonia** é unha duna de area de máis de 30 metros de altura situada ao noroeste da enseada de Bolonia, en dirección a punta Camarinal, na costa atlántica da provincia de Cádiz. Está protexido como Monumento Natural por parte da Xunta de Andalucía.

Orixe e estrutura
-----------------

Trátase dunha acumulación de area formada polos ventos dominantes de levante ao chocar frontalmente co final da enseada. A liña de costa da praia de Bolonia ten unha orientación sueste-noroeste e o vento de levante eleva e proxecta unha corrente de area fina que varre a superficie da praia ata chegar ao final da enseada, onde esta corrente choca co peche da enseada, case perpendicular. O final da enseada ten un pequeno substrato de roca, máis visible cara ao oeste, que xunto a vexetación de piñeiro e sotobosque frea a area e provoca a formación da duna, de máis de 30 metros de altura e máis de 200 metros terra dentro, nunha anchura duns 500 metros.

O final da duna é máis ou menos estable, en continua loita entre os piñeiros por crecer e a area por avanzar, pero non avanza continuamente, xa que a altura da duna excede a das árbores e o forte vento leva a area sobrante lonxe da duna.

Notas
-----

1. ↑  Consellería de Medio Ambiente, Xunta de Andalucía (ed.). "Monumento Natural Duna de Bolonia". Consultado o 12 de abril de 2015.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Duna de Bolonia***  |

* Información na web da Xunta de Andalucía

|  |  |
| --- | --- |
| Control de autoridades | 
* Wd: Q5815023
* GeoNames: 10341350

 |
**Helena Amélia Oehler Stemmer,** nada en Porto Alegre o 11 de novembro de 1927 e finada o 28 de marzo de 2016, foi unha enxeñeira civil e profesora universitaria brasileira.

Traxectoria
-----------

Graduouse en enxeñaría civil na Universidade Federal do Río Grande do Sul en 1954.

En 1955 comezou a traballar na empresa Azevedo Bastian Castilhos S / A Construções.

Helena asistiu a clases de análise estrutural en alemán na Universidade Federal de Santa Catarina en Alemaña .

Comezou a ensinar na Universidade Federal do Río Grande do Sul en 1969, un ano despois da fundación do curso de enxeñaría civil, converténdose na primeira mestra na disciplina de estabilidade da construción, na universidade. Foi coordinadora do curso de enxeñaría civil, xefa de departamento e directora do Centro Tecnolóxico (CTC).

Foi a única muller que dirixiu un departamento de enxeñaría en CTC en case 50 anos.

Dedicouse á docencia durante case tres décadas até a súa xubilación en xuño de 1992 e tamén foi coautora do libro *Memórias dá Engenharia Civil*.

Vida persoal
------------

Na súa mocidade, practicou atletismo na Sociedade de Ximnasia de Porto Alegre. Co paso dos anos déuse a coñecer polo seu interese e coñecemento da ópera e tamén cantou como soprano..

Notas
-----

1. 1 2 3  "Nota de pesar: falece a professora Helena Amélia Oehler Stemmer". *Noticias da UFSC*. 28 de amrzo de 2016. Consultado o 5 de maio de 2022.
2. ↑  Giovana Cabral, Carla (2010). "Pioneiras na engenharia". *VIII Congresso Iberoamericano de CiÊncia, TEcnologia e Género* (PDF). Universidade Tecnológica Federal do Paraná UTFPR. Arquivado dende o orixinal (PDF) o 29 de marzo de 2017.
3. ↑  SeTIC-UFSC (2016-03-28). "Morre, aos 88 anos, Helena Amélia Oehler Stemmer, professora da Engenharia Civil da UFSC". Consultado o 2020-08-18.
Estaleiros de Sestao
Fragata Fridtjof Nansen, construída no estaleiro de Ferrol para a Armada Noreguesa
**Izar construcciones navales** foi constituída como sociedade en xullo de 2000, situándose como noveno grupo naval do mundo e segundo de Europa, sendo resultado da fusión entre **Estaleiros Españois (AESA)**, sociedade que aglutinaba os estaleiros públicos civís:

* Astilleros de Cádiz
* Juliana Constructora Xixonesa
* Manises Diesel Engine Company
* Astilleros y Talleres del Noroeste (ASTANO)
* Astilleros de Puerto Real
* Astilleros de Sestao
* Astilleros de Sevilla

e os estaleiros públicos militares Bazán:

* Ferrol
* Cartagena
* San Fernando

En decembro de 2004 a Sociedade Estatal de Participacións Industriais (SEPI), accionista e xestora do grupo, decide a segregación da rama militar de **Izar**, creando en marzo de 2005 a sociedade Navantia, formada polos estaleiros de:

* Izar Ferrol
* Izar Fene (anteriormente ASTANO)
* Izar Puerto Real
* Izar San Fernando
* Izar Cádiz
* Izar Cartagena

estando a produción civil dos mesmos limitada a un 20% da actividade total do grupo. En abril de 2005 a SEPI comeza o proceso de liquidación de **Izar**, que desde entón non pode conseguir novos contratos.

Véxase tamén
------------

### Ligazóns externas

* Sitio web de Izar
* Sitio web de Navantia
* Sitio web do curso do 65 de Astano

|  |  |
| --- | --- |
| Control de autoridades | 
* Wd: Q3326593
* WorldCat
* VIAF: 138969209
* BNE: XX209458
* GND: 4677868-8

 |
---

|  |  |
| --- | --- |
|  |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

**Timor Leste** está dividido en 14 municipios, coñecidos anteriormente coma distritos, dos que un deles é tamén unha Rexión Administrativa Especial. Os municipios divídense en postos administrativos (antigos subdistritos), e posteriormente subdivídense en sucos ("aldeas").

A división xeográfica dos diferentes municipios correspóndese coa antiga organización territorial en concellos no Timor Portugués.

O municipio máis poboado é Díli, con 173.541 habitantes. Oe-Cusse Ambeno é, ademais de municipio, unha Rexión Administrativa Especial dado que constitúe un exclave con respecto ao estado de Timor Leste.

Municipios
----------

* *Oecusse*
* *Lautem*
* *Manatuto*
* *Aileu*
* *Manufahi*
* *Cova Lima*
* *Ermera*
* *Bobonaro*
* *Ainaro*
* *Liquica*
* *Baucau*
* *Viqueque*
* *Dili*
* *Atauro*

Notas
-----

1. ↑  "Resolução do Governo N.º 21 /2017 de 10 de Maio" (PDF). *Jornal da República*. Consultado o 11/01/2021.

Véxase tamén
------------

### Outros artigos

* Concello
* Freguesía

|  |  |
| --- | --- |
|  | Commons ten máis contidos multimedia sobre:  ***Distritos de Timor Leste*** |
**Dorothy Park Benjamin Caruso**, nada en Hastings-on-Hudson (Nova York) o 6 de agosto de 1893 e finada en Baltimore (Maryland) o 16 de decembro de 1955, foi unha escritora estadounidense, muller e biógrafa do tenor italiano Enrico Caruso.

Traxectoria
-----------

Festa de voda do matrimonio Caruso no tellado do Hotel Knickerbocker de Nova York, 20 de agosto de 1918. De esquerda a dereita, Bruno Zirato (asistente persoal de Caruso), Dorothy Caruso, Enrico Caruso e J. S. Keith.
Dorothy Park Benjamin foi filla do avogado Park Benjamin Jr. e de Ida Crane.

O 20 de agosto de 1918 casou con Enrico Caruso. En 1919 tiveron unha filla, Gloria Grazianna Victoria America Caruso Murray. Enrico Caruso morreu en 1921.

Dorothy Caruso casou co capitán Ernest Augustus Ingram (1892-1954) en Londres o 28 de novembro de 1923. Tiveron unha filla, Jacqueline Dorothy Ingram (1924-1994) e divorciáronse en novembro de 1925. En 1933 casou co doutor Charles Adam Holder (1872-1955).

En 1942, durante unha viaxe en barco aos Estados Unidos desde Francia coñeceu a Margaret Caroline Anderson, con quen comezou unha longa amizade. Viviron xuntos até a morte de Dorothy por mor dun cancro. Foi soterrada no cemiterio de Druid Ridge en Baltimore.

Obra
----

Dorothy Park Benjamin Caruso escribiu dúas biografías do seu primeiro home. A segunda dela foi levada ao cine en 1951 co título de *The Great Caruso*, con Mario Lanza como protagonista

* *Wings Of Song: The Story Of Caruso* (1928)
* *Enrico Caruso: His Life and Death* (1945)
* *Dorothy Caruso: A Personal History* (autobiografía, 1952)

Notas
-----

1. ↑  "Caruso love letters reveal passion behind a life of epic operatic drama". Consultado o 18 de agosto de 2017.
2. ↑  "The Lewiston Daily Sun". *The Lewiston Daily Sun*. 30 de xuño de 1933.
3. ↑  Caruso, Dorothy; Goddard, Torrance (1928). Minton, Balch, ed. *Wings of Song: The Story of Caruso* (en inglés).
4. ↑  Gevinson, Alan (1997). University of California Press, ed. *Within Our Gates: Ethnicity in American Feature Films, 1911-1960* (en inglés). p. 412. ISBN 9780520209640.

|  |  |
| --- | --- |
| Control de autoridades | 
* Wd: Q1250275
* WorldCat
* VIAF: 5381250
* BIBSYS: 90942862
* BNF: 17025549g
* FAST: 196000
* GND: 1115081705
* ISNI: 0000 0000 8352 9911
* LCCN: n86036416
* NDL: 00520576
* NKC: jx20090518009
* NLA: 48176656
* NTA: 069282234
* SUDOC: 074061801
* WikiTree: Benjamin-1665

 |
**Guitar Wolf** é unha banda xaponesa de garage punk fundada en Nagasaki en 1987. O grupo é coñecido polos seus temas con voces penetrantes e un volume excesivo nos seus temas de punk influenciado polo noise que fan énfase na distorsión e no *feedback*. A banda define o seu estilo coma "jet rock 'n' roll", un enérxico cruzamento entre os Ramones, o rockabilly, o punk rock e o garage rock.

Guitar Wolf leva editados nove álbums de estudio internacionalmente así como un en directo, varios sinxelos, e un recompilatorio titulado *Golden Black*. Os seus membros tamén apareceron en dúas películas de serie B de terror/ciencia ficción: *Wild Zero* e *Sore Losers*. Unha colección dos vídeos máis populares e de actuacións en directo de Guitar Wolf foi recompilada nun DVD titulado *Red Idol*. En marzo do 2005 o baixista e membro fundador Billy, tamén coñecido coma Bass Wolf, morreu dun ataque ao corazón aos 38 anos. O seu substituto, U.G. converteuse nun membro permanente da banda que na actualidade funciona como un trío formado por Seiji (Guitar Wolf), U.G. (Bass Wolf) e Toru (Drum Wolf).

Discografía
-----------

### Álbums de estudio

* *Run Wolf Run* - 1994 (Less Than TV)
* *Missile Me!* - 1995 (Matador)
* *Planet Of The Wolves* - 1997 (Matador)
* *Jet Generation* - 1999 (Matador)
* *Rock'n'roll Etiquette* - 2000 (Narnack)
* *Live!!* - 2000 (Ki/oon)
* *UFO Romantics* - 2002 (Narnack Records)
* *Loverock* - 2004 (Narnack)
* *Golden Black* - 2005 (Narnack)
* *Dead Rock* - 2007 (Sony)
* *Mars Twist* - 2007

|  |  |
| --- | --- |
| Control de autoridades | 
* Wd: Q1554171
* WorldCat
* VIAF: 232213341
* AllMusic: mn0000549571
* BNF: 16657847m
* Discogs: 69017
* GND: 16339901-3
* ISNI: 0000 0004 6932 5487
* LCCN: no2001034688
* MusicBrainz: ID
* Songkick: 160079
* VGMdb: 26995

 |
**Disturbed** é un grupo musical de nu metal, formado en 1996 en Chicago, Illinois. Vendeu máis de 10 millóns de copias no mundo enteiro.

Historia
--------

O grupo formouse cando David Draiman respondeu a un anuncio de procura dun cantante feito polos membros de grupo. Draiman, quen en pouco tempo transformaríase no líder do grupo, crecera nunha familia extremadamente relixiosa contra a que se rebelou na súa adolescencia, amosando no contido das letras das cancións a negación da benevolencia dun ser superior.

A banda gravou dous EPs nos seus primeiros anos, enviados a distintas discografías. Tiveron un éxito notable có seu single "Stupify" no ano 2000 e seguidamente có álbum *The Sickness*, produción que finalmente os lanzou ao éxito. Un ano máis tarde participaron no Ozzfest tour 2001, iniciando logo o "Music as a Weapon" Tour, por Estados Unidos e Europa.

En outubro do 2002, o seu segundo álbum Believe chegou ao número 1 das listas de éxitos estadounidenses, o que levou á banda a participar novamente no Ozzfest tour do 2003.

Fixeron unha xira con 10 Years e Ill Niño presentando o seu terceiro álbum Ten Thousand Fists, lanzado mundialmente o 20 de setembro de 2005. O álbum debutou no número 1 nos Estados Unidos. Ademais de *Ten Thousand Fists* o grupo lanzou os sinxelos *Hell* e *Monster*. Electronic Arts utilizou a canción "Decadence" deste álbum para o seu videoxogo Need for Speed: Most Wanted.

Entre o 2005 e o 2006 o grupo aprazou dúas veces unha xira europea debido a problemas de voz de David Draiman. (Jägermeister tour en novembro do 2005 e "Music as a Weapon III" a comezos do 2006).

O seu single "Stricken" foi o tema central do evento de loita libre "WWE New Years Revolution" 2006. En 2008 saíu á venda o seu último álbum *Indestructible*, producido por eles mesmos.

Membros
-------

* David Draiman - voz
* Dan Donegan - guitarra, voces
* John Moyer - baixo, voces
* Mike Wengren - batería

### Antigos Membros

* Steve "Fuzz" Kmak - Baixo
* Marty O'Brian - Baixo

Discografía
-----------

### Álbums

| Álbum | Ano | Selo |
| --- | --- | --- |
| *The Sickness* | 2000 | Giant Records |
| *Believe* | 2002 | Reprise Records |
| *Ten Thousand Fists* | 2005 | Reprise Records |
| *Indestructible* | 2008 | Reprise Records |
| *Asylum* | 2010 | Reprise Records |
| *Immortalized* | 2015 | Reprise, Warner Bros. |
| *Evolution* | 2018 | Reprise, Warner Bros. |
| *Divisive* | 2022 | Reprise |

### Singles

* *Stupify* - 2001 / Giant Records
* *Voices* - 2001 / Giant Records
* *Down With The Sickness* - 2001 / Giant Records
* *Prayer* - 2002 / Reprise Records
* *Remember* - 2002 / Reprise Records
* *Stricken* - 2002 / Reprise Records
* *Land of Confusion* - 2005
* *Inside the Fire* - 2008

Véxase tamén
------------

### Ligazóns externas

* Páxina Oficial *(en inglés)*
* Club de Fans Oficial *(en inglés)*
* Foro Oficial *(en inglés)*

|  |  |
| --- | --- |
| Control de autoridades | 
* Wd: Q131366
* WorldCat
* VIAF: 151523613
* AllMusic: mn0000175579
* BNF: 14054468f
* Discogs: 40027
* Genius: Disturbed
* GND: 10146665-1
* IMDb: nm1513929
* ISNI: 0000 0001 2353 5874
* LCCN: no2002039312
* MusicBrainz: ID
* NKC: xx0081291
* Songkick: 455175

 |
**Hatzi-** ou **Chatzi-** (en grego: *Χατζη-*) é un prefixo dos apelidos gregos. Deriva do árabe *Hajji*, un nome para alguén que completou con éxito unha peregrinación.

No cristianismo, engádese o prefixo cando alguén cometera a peregrinación a Xerusalén. Por exemplo, se o nome era Giannis, o nome sería Hatzigiannis despois da viaxe. No islam, o prefixo engádese antes do nome, separado deste. Por exemplo, Ibrahim Kaya converteríase en Hajji Ibrahim Kaya.

Notas
-----

1. ↑  Αγγελική Πλάγου (Angeliki Plagou), *Περιφέρεια Ηπείρου: Περιφερειακή Ενότητα Ιωαννίνων: Όπου η Ομορφιά Περισσεύει*, "Χατζηκώστα Γεωργίου" ("Hadjicosta Georgiou"; AKAKIA, 2016 (*en grego*)

Véxase tamén
------------

|  |  |
| --- | --- |
|  | A Galipedia ten un portal sobre: ***Grecia*** |

### Outros artigos

* Peregrino
* Peregrinación
* Peregrinación á Meca
* Peregrinación a Compostela
* Peregrinación a Xerusalén
* Exeria
* *Itinerario de Exeria*
***Die fetten Jahre sind vorbei*** é un filme alemán de 2004 escrito e dirixido polo austríaco Hans Weingartner e protagonizada por Daniel Brühl. Narra os eventos sucedidos a tres activistas anticapitalistas (aparentemente anarquistas): Jule (Julia Jentsch), Peter (Stipe Erceg), Jan (Daniel Brühl).

Sinopse
-------

Jan, Peter e Jule están desfrutando da súa rebelde xuventude. Únelles a súa paixón por cambiar o estado do mundo. Convértense nos "The edukators", cuxas accións non violentas tratan de avisar ós ricos locais de que os seus días de abundancia están a piques de rematar. As complicacións aparecen cando Jule se namora dos dous mozos. Ademais, unha das súas incursións nocturnas nunha casa dun home de negocios complícase, e o que se converte nun rapto non intencionado remata por poñelos cara a cara coa lei.

Banda sonora
------------

A CD da banda sonora do filme é unha compilación publicada por Mute Records e composta por temas de grupos como Depeche Mode, Placebo, Nada Surf, Franz Ferdinand, Phoenix, Simian e One Inch Punch entre outros, como tamén temas de grupos alemáns como The Notwist, Tocotronic e Slut.

A versión de Jeff Buckley do "Hallelujah" de Leonard Cohen aparece no filme, pero non se inclúe dentro da banda sonora comercializada.

Véxase tamén
------------

### Ligazóns externas

* Ficha na IMDb *(en inglés)*
* Ficha en Filmaffinity *(en castelán)*

* Portal:Cine
* Portal:Alemaña
* Portal:Austria

|  |  |
| --- | --- |
| Control de autoridades | 
* Wd: Q157975
* Allmovie: v307666
* AlloCiné: 56870
* Box Office Mojo: edukators
* CineRessources: 91449
* FilmAffinity: 369099
* Filmportal: ID
* IMDb: tt0408777
* LUMIERE: 21962
* Metacritic: the-edukators
* OFDb: 51673
* OMDB: 276
* Rotten Tomatoes: the\_edukators
* TMDb: 276
* TVcom: the-edukators
* TVGuide: 191242

 |
**Eduardo Paredes Rodríguez**, nado na Coruña cara a 1872 e finado na mesma cidade o 27 de abril de 1944, foi un sindicalista e político galego

Traxectoria
-----------

Detido o 26 de maio de 1891 a consecuencia da folga do 1º de maio, foi liberado en xuño. O 11 de novembro de 1892 leuse un traballo seu no acto de conmemoración dos mártires de Chicago organizado pola Federación Obrera da Coruña e colaborou no especial de *El Corsario* publicado pola data. En 1893 foi membro da mesa do mitin do 1º de maio da Federación Coruñesa. En outubro do ano seguinte foi nomeado integrante da comisión designada nun mitin dos canteiros folguistas da Coruña no Cico Coruñés, para ir entrevistarse cos canteiros portugueses. Presidente da Sociedade de xastres en dúas ocasións, foi presidente da comisión popular que erixiu o monumento ás vítimas dos sucesos de maio de 1901. Foi directivo da Sociedad de Socorros Mútuos "El Porvenir de la Coruña" e presidente de La Antorcha Galaica del Libre Pensamiento en 1916. Foi elixido concelleiro da Coruña como republicano en 1917. Masón e membro do Centro Republicano da Coruña, participou no pacto de Lestrobe. Foi membro da comisión promotora do xornal *Adelante* que apareceu na Coruña en maio de 1930. Na República foi militante do Partido Republicano Radical Socialista. Foi administrador do Matadoiro Municipal da Coruña. Finou na Coruña o 27 de abril de 1944.

Vida persoal
------------

Casou con Clotilde García Taboada, que finou en 1925, e foi pai de José, Marcelino, Florinda e Germán Paredes García.

Notas
-----

1. ↑  *La Voz de Galicia*, 3-6-1906, p. 2.
2. ↑  *La Voz de Galicia*, 10-4-1916, p. 1.
3. ↑  *BOP da Coruña*, 21-11-1927, p. 3.
4. ↑  *La Voz de Galicia*, 28-4-1944, p. 3.
5. ↑  Necrolóxica en *El Noroeste*, 30-8-1925, p. 3.

Véxase tamén
------------

### Ligazóns externas

* Apuntes para unha enciclopedia histórica do anarquismo galego (P)
Un DF-1 no Muso Militar da Revolución Popular China.
**Dong Feng 1**, tamén coñecido como **DF-1**, foi un mísil balístico de curto alcance da República Popular da China comezado a ser desenvolvido nos anos 1960.

Características
---------------

O DF-1 era unha versión licenciada do mísil soviético R-2, á súa vez unha versión mellorada do V-2 alemán. Comezou a fabricarse en 1957 pero xa en 1960 foi posto fora de servizo.

Características
---------------

* Pulo: 2500 kN
* Masa cheo: 20.400 kg
* Altura: 17,60 m
* Diámetro: 1,65 m
* Apoxeo: 100 km
* Alcance máximo: 590 km
* Propelentes: tetróxido de nitróxeno e UDMH

Notas
-----

1. 1 2  Mark Wade (2023). "DF-1" (en inglés). Consultado o 15 de xaneiro de 2023.
2. 1 2  Gunter Dirk Krebs (2023). Gunter's Space Page, ed. "DF-1 SRBM" (en inglés). Consultado o 15 de xaneiro de 2023.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dong Feng 1*** |

### Outros artigos

* Longa Marcha (foguete)
* Dong Feng 5
A **illa Akpatok** é unha das illas illas do Ártico canadense deshabitadas na Rexión de Qikiqtaaluk de Nunavut, Canadá. É a illa máis grande na baía de Ungava na costa norte do Quebec. A illa noméase polo Akpat (arao de pico ancho), que viven nos bordos ao longo dos cantís de pedra calcaria que rodean a illa.

Xeografía
---------

Cunha superficie de 903 km², a illa de Akpatok é predominantemente pedra calcaria, rodeada de escarpados cantís que se elevan de 150 a 250 m. sobre o nivel do mar. Os cantís están partidos en moitos lugares por barrancos profundos permitindo o acceso á meseta plana de 23 km de largo por 45 km de longo.

Historia
--------

No extremo sur da illa existen restos dun asentamento Dorset. A illa é coñecida polo canibalismo, que terminou ao redor de 1900, cando os habitantes trasladáronse á península. Reportáronse cranios e restos humanos na illa, pero a exactitude destes informes é cuestionada xa que hai un gran misterio e lenda rodeando os detalles da illa. En xullo de 1971 perforouse un pozo exploratorio de petróleo na illa, pero todo o que queda son uns cantos refuxios destartalados e equipos oxidados.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Akpatok*** |

### Ligazóns externas

* "Photo, 2001". Arquivado dende o orixinal o 23 de decembro de 2010. Consultado o 2009-01-15.  at oceandots.com
* Satellite Photograph from USGS
* Akpatok Island in the Atlas of Canada - Toporama; Natural Resources Canada

|  |  |
| --- | --- |
| Control de autoridades | 
* Wd: Q420625
* GEC: 0425057
* GeoNames: 5882973
* OSM: 13687882

 |
| *Haemophilus ducreyi* |
| --- |
| Fotomicrografía de *H. ducreyi* |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Pasteurellales |
| Familia: | Pasteurellaceae |
| Xénero: | *Haemophilus* |
| Especie: | ***H. ducreyi*** |

 |
| Nome binomial |
| '**Haemophilus ducreyi'**(Neveu-Lemaire 1921)Bergey et al. 1923 |

***Haemophilus ducreyi*** é unha especie de bacterias gramnegativas con forma de cocobacilo, que causa a enfermidade de transmisión sexual chamada chancroide ou chancro brando, que é unha das principais causas de ulceración xenital nos países subdesenvolvidos caracterizada pola aparición de chagas (chancros) dolorosas sangrantes con base necrótica e beiras desgarradas nos xenitais, que comezan como unha lesión papular eritematosa. A doenza trátase con macrólidos como a azitromicina e cefalosporinas de terceira xeración como o ceftriaxone.

*H. ducreyi* é esixente no seu cultivo, pero pode cultivarse en placas de ágar chocolate. Con tinguidura de Gram ten o aspecto dun "banco de peixes".

A bacteria recibe o seu nome por Augusto Ducrey, o científico que primeiro a describiu na década de 1890.

Patoxénese
----------

*Haemophilus ducreyi* é un microorganismo oportunista que infecta aos seus hóspedes a través de roturas na pel ou só na epiderme. Seguidamente ten lugar unha inflamación, xa que a área de infección é inundada por linfocitos, macrófagos, e granulocitos. Esta inflamación piroxénica causa unha linfadenite rexional no chancroide transmitido sexualmente.

Diagnose
--------

Aínda que no diagnóstico das infeccións por *H. ducreyi* ás veces se usan a detección de antíxenos, seroloxía e métodos de amplificación xenética, e as probas xenéticas teñen maior sensibilidade, non sempre se pode dispoñer deles, polo que o cultivo da bacteria considérase actualmente o método estándar de diagnóstico.

Notas
-----

1. ↑  Rapini, Ronald P.; Bolognia, Jean L.; Jorizzo, Joseph L. (2007). *Dermatology: 2-Volume Set*. St. Louis: Mosby. p. 1256. ISBN 1-4160-2999-0.
2. ↑  Alfa, Michelle (2005). "The laboratory diagnosis of Haemophilus ducreyi". *Canadian Journal of Infectious Disease & Medicine Microbiology* **16** (1): 34–35. PMC 2095004. PMID 18159525.

Véxase tamén
------------

### Outros artigos

* Enfermidade de transmisión sexual

|  |  |
| --- | --- |
| Control de autoridades | 
* Wd: Q1114305
* JSTOR: haemophilus-ducreyi
* MAG: 2777587943

 |

|  |  |
| --- | --- |
| Identificadores taxonómicos | 
* BacDive: 138208
* EOL: 972917
* GBIF: 3222204
* IRMNG: 10751351
* ITIS: 962060
* NCBI: 730

 |

|  |  |
| --- | --- |
| Identificadores | 
* MeSH: D006191
* UNII: RM7Y1N748P

 |
O ***Dicionario etimolóxico galego*** (título orixinal en alemán, *Galicisches etymologisches Wörterbuch*) é un dicionario etimolóxico do galego comezado nos anos sesenta polo romanista e etimólogo Harri Meier e aínda en proceso de elaboración.

Elaboración
-----------

Na década de 1960 Harri Meier comezou a elaborar, xunto cos seus discípulos, entre outros a doutora Sigrid Buschmann, un dicionario etimolóxico do galego que case rematou en vida pero que non puido publicar.

No ano 2005, o Seminario de Filoloxía Románica da Universidade de Tubinga, onde o catedrático e estudoso do galego Johannes Kabatek reinaugurara pouco antes o Centro de Estudos Galegos, puido acceder, grazas á axuda de dous discípulos de Harri Meier, ó catedrático de Marburgo Dieter Woll e á doutora Sigrid Buschmann, ós ficheiros do dicionario e trasladalos a Tubinga. O material do profesor Harri Meier estaba case completo pero o problema que se atopou foi que todo o proxecto se atopaba en fichas soltas manuscritas.

O primeiro traballo a realizar consistiu na dixitalización de tódalas fichas. Despois deste traballo comezouse a crear unha base de datos engadindo algunha información adicional. Aínda que algunha información contida nas fichas non estaba actualizada coas últimas informacións lexicográficas optouse por conservala como documentación historiográfico-lingüística.

En abril de 2010 o dicionario contiña 5000 fichas electrónicas correspondentes a 20000 termos galegos.

Baseándose na base de datos creada están previstos unha serie de traballos que se irán desenvolvendo ao longo do tempo[*cando?*].

Notas
-----

1. 1 2 3 4  "Web do Dicionario etimolóxico galego". Arquivado dende o orixinal o 20 de novembro de 2015. Consultado o 11 de outubro de 2012.
2. ↑  "Galicisches etymologisches Wörterbuch". *SciPort RLP* (en alemán).

Véxase tamén
------------

### Ligazóns externas

* Web do Dicionario etimolóxico galego
* Seminario de Filoloxía Románica da Universidade de Tubinga
* Centro de Estudos Galegos
O eón **Hadeico** fai referencia ao primeiro período de tempo do planeta Terra. Este eón adoita aparecer, xunto ao Arcaico e ao Proterozoico, englobado nun supereón chamado Precámbrico. O Hadeico abarca, aproximadamente, de 4570 M.a. (Millóns de Anos) ata 3800 M.a. é dicir, uns 1300 M.a. e comeza xustamente coa creación da Terra, abarcando a creación da Lúa (véxase *Big Splash*), os bombardeiros intensos no centro do Sistema Solar, e a aparición das primeiras moléculas autoreplicantes (véxase Hipótese do mundo de ARN).

Isto ben sendo o tempo de "estabilización" do Sistema Solar.

Subdivisión
-----------

O eón Hadeico, divídese en catro eras: Críptico, Grupo Basin, Necatrio e Ímbrico.

Notas
-----

1. ↑  Esta subdivisión é unha división informal non aceptada formalmente pola Comisión Internacional sobre Estratigrafía. Porén, úsase a nivel coloquial para dividir diferentes fases do Hadeico.

---

|  |  |
| --- | --- |
| Este artigo tan só é un bosquexo |  *Este artigo sobre xeoloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q104460
* EBID: ID
* GEC: 0016523
* JSTOR: hadean-eon
* MAG: 37523158

 |
A **dacriocistite** é a inflamación do saco lacrimal. Reflúe o contido lacrimal por unha obstrución das vías lacrimais. Hai 3 presentacións: 

* **Dacriocistite aguda**: cursa con inflamación e moita dor. Hai que tratalas rapidamente pola súa proximidade coa vea angular. Adóitanse producir en persoas cunha base hixiénica deficiente.
* **Dacrioscistite crónica**: lacrimación continua e ollos vermellos.
* **Dacriocistite do novo nado**: producida por algunha infección xa sexa pola nai ou adquirida no momento do parto.

Etioloxía
---------

Existen múltiples causas que poden provocar dacriocistites. A maioría delas corresponde á obstrución do conduto nasolacrimal, o que provoca predisposición á infección por sobrecrecemento bacteriano. Dentro dos axentes máis frecuentes atópanse *Staphylococcus aureus*, *Streptococcus pneumoniae*, *BGN* e *Pseudomonas aeruginosa*. En ocasións, particularmente en mulleres, pódese desenvolver a formación de microcálculos a nivel da glándula o que provoca dacriocistites de repetición. Nos nados novos, a presenza de dacriocistite ocorre principalmente debido á obstrución conxénita da vía lacrimal, principalmente a nivel postsacular nas válvulas de Hasner.

Cadro clínico
-------------

O cadro clínico caracterízase pola presenza de epífora, xeralmente unilateral, ademais de dor e aumento de volume a nivel medial do ollo na cara lateral do nariz.

Tratamento
----------

O tratamento baséase principalmente na masaxe e calor local a nivel da lesión, ademais de antibióticos sistémicos con cobertura para *Stafiloccoco* polo menos durante 14 días. En pacientes onde se investigue a presenza da obstrución post sacular, pódese realizar unha sondaxe ou en casos máis severos, unha dacriocistorrinostomía, a cal queda en mans de oftalmólogos ou otorrinolaringólogos.

Complicacións
-------------

* Dermatite
* Conxuntivite
* Celulite periorbitaria

Notas
-----

1. ↑  "Wayback Machine" (PDF). *web.archive.org*. 26 de maio de 2013. Archived from the original on 26 de maio de 2013. Consultado o 20 de novembro de 2021.

|  |  |
| --- | --- |
| Control de autoridades | 
* Wd: Q1157761
* BNCF: 42120
* BRE: 2627837
* EBID: ID
* GEC: 0095638
* JSTOR: dacryocystitis
* LCCN: sh85035363
* MAG: 2777659030

 |

|  |  |
| --- | --- |
| Identificadores | 
* DiseasesDB: 3432
* DOID: DOID:9938
* eMedicine: 1210688
* MeSH: D003607
* MeSH: C11.496.221
* NCIt: C34521
* UMLS: C0010930

 |
**International Satellite for Ionosphere Studies** ou **ISIS** 1 e 2 foron un par de satélites do Canadá adicados ao estudo da magnetosfera e a ionosfera terrestres.

Características
---------------

Lanzáronse dous satélites ISIS, o 1 e o 2, mediante foguetes Delta E1, o primeiro o 30 de xaneiro de 1969 e o segundo o 1 de abril de 1971, ambos desde a Base Vandenberg da Forza Aérea. Os satélites pertencían á Axencia Espacial Canadense e foron lanzados para estudar a magnetosfera e a ionosfera terrestres. Levaban, entre outros instrumentos, sondas iónicas, receptores de VLF, detectores de partículas, un espectrómetro de masas, unha sonda electrostática, un analizador electrostático, unha baliza transmisora e un experimento de ruído cósmico. Os satélites estabilizábanse a entre 2 e 3 r.p.m. e tiñan unha masa de 241 e 264 kg respectivamente. Levaban a bordo unha grabadora de cinta con capacidade para unha hora de datos.

Ambos satélites deixaron de operar o 9 de marzo de 1984, pero foron reactivados posteriormente a petición do Laboratorio de Investigación da Radio de Tokio para facer experimentos. Foron desactivados definitivamente o 24 de xaneiro de 1990.

Notas
-----

1. 1 2 3 4  Mark Wade (2020). "Isis" (en inglés). Consultado o 19 de xullo de 2020.
2. 1 2 3  Gunter Dirk Krebs (2020). Gunter's Space Page, ed. "ISIS 1, 2" (en inglés). Consultado o 19 de xullo de 2020.

Véxase tamén
------------

### Outros artigos

* Delta E1
**Hipólito Reguenga Borrajo**, nado en Vigo en 1889 e finado na mesma cidade o 6 de novembro de 1956, foi un avogado, empresario e político galego.

Traxectoria
-----------

Fillo do médico Isidoro Reguenga Sancho. En 1906 foi un dos fundadores do club de fútbol Infantil presidido por Nicolás de las Llanderas e do que Hipólito foi vogal. Foi fundador do Club Machada, do que foi elixido presidente en 1914. Foi director da revista humorística *Machada* que editou o Club Machada en 1914. Despois colaborou en *La Noche*. Foi inspector de emigración e participou en varias empresas como Vidriera Gallega e Constructora Urbana que edificou a Barriada-Jardín no Castro. Foi elixido concelleiro de Vigo pola coalición monárquica o 11 de novembro de 1917. Ao rematar a ditadura de Primo de Rivera foi designado concelleiro de Vigo en novembro de 1929, e novamente en maio de 1930. No franquismo foi nomeado polo gobernador civil comisario-interventor para a prestación persoal a favor do Estado para a reconstrución nacional en agosto de 1939. Presentouse ás eleccións municipais de Vigo de 1948 encabezando unha "Candidatura Agraria Independiente, formada por vigueses que no representan a ninguna entidad", pero non foi elixido.

Vida persoal
------------

Casou Vigo con Josefina Monteiro Fernández en marzo de 1918, e foi pai de José María e Isidoro Reguenga Monteiro.

Notas
-----

1. ↑  *Diario de Galicia*, 31-12-1913, p. 2.
2. ↑  "Reguenga, creador del Club Machada e impulsor del Castro", *La Voz de Galicia*, Vigo, 29-9-1994, p. 42.
3. ↑  *El Pueblo Gallego*, 20-11-1929, p. 8.
4. ↑  *El Pueblo Gallego*, 3-5-1930, p. 3.
5. ↑  *El Correo Gallego*, 3-8-1939, p. 2.
6. ↑  *El Pueblo Gallego*, 20-11-1948, p. 11.
7. ↑  *Galicia Nueva*, 8-3-1918, p. 2.

Véxase tamén
------------

### Bibliografía

* Giráldez Lomba, Antonio (2010). *200 memorias de Vigo* (en castelán). *Faro de Vigo*. p. 114. VG 955-2010.
**Internet Broadway Database** (**IBDB**) (en galego: *A base de datos de Broadway en Internet)* é unha base de datos en liña de producións de Broadway e do seu persoal. Opera a través do Departamento de investigación de The Broadway League, unha asociación comercial norteamericana de teatro comercial.

A IBDB achega rexistros de producións dende o inicio do teatro en Nova York no século XVIII até o presente. Nel, detállanse as persoas implicadas, feitos interesantes e estatísticas.

Foi concibida por Karen Hauser, xefa do Departamento de Investigación da Liga de Teatros americanos e Produtores (agora chamado "The Broadway League"). The Broadway League recolleu esta información e as estatísticas de Broadway por moitos anos. En 1996, o Departamento de Investigación comezou a organizar e ampliar a colección de datos, co obxectivo de crear unha páxina web.

Notas
-----

1. ↑  William A. Everett; Paul R. Laird (12 de novembro de 2015). *Historical Dictionary of the Broadway Musical*. Rowman & Littlefield Publishers. p. 50. ISBN 978-1-4422-5669-9.  *(en inglés)*
2. ↑  Páxina oficial da base de datos de Broadway en Internet *(en inglés)*.
3. ↑  About The Broadway League *(en inglés)*.

Véxase tamén
------------

### Outros artigos

* Internet Movie Database

### Ligazóns externas

* Páxina oficial da base de datos de Broadway en Internet *(en inglés)*.
* League of American Theatres and Producers *(en inglés)*.
**Heinrich Boie**, nado en Meldorf, Holstein, 4 de maio de 1794 e finado en Buitenzorg (hoxe Bogor, na illa de Xava) o 4 de setembro de 1827, foi un zoólogo alemán.

Traxectoria
-----------

Heinrich Boie era fillo do escritor Heinrich Christian Boie, e irmán do zoólogo Friedrich Boie. Estudou Dereito na Universidade de Kiel e na Universidade de Gotinga, e nesa época interesouse na historia natural a través das conferencias de Johann Friedrich Blumenbach en Gotinga, e máis tarde por Friedrich Tiedemann en Heidelberg, intereouse pola bioloxía.

En 1821 Coenraad Jacob Temminck nomeouno conservador do Museo de Historia Natural (Rijksmuseum van Natuurlijke Historie) de Leiden. En 1825 viaxou a Xava con Salomon Müller para recollear espécimes para o Museo. 

Pouco despois de asumir o cargo, Boie comezou a escribir unha herpetoloxía de Xava, baseándose nas coleccións de Carl Reinwardt, Heinrich Kuhl e Johan Coenraad van Hasselt, todos eles membros da Comisión de Historia Natural das Indias Orientais Neerlandesas.

Despois da morte de Kuhl, Boie foi elixido para substituílo en Xava. Alí morreu Boie pola enfermidade tropical da malaria.

Aínda que Boie xa rematara a súa "Herpetoloxía" antes da súa marcha, non a publicara. Foi publicado en extractos en 1826 polo seu sucesor Hermann Schlegel. Schlegel tamén publicou cartas de Boie nas que describía novas especies. O irmán de Heinrich, Friedrich Boie, tamén se preocupou de que algúns dos seus artigos aparecesen despois da súa morte.

Algunhas publicacións
---------------------

* Heinrich Boie: *Merkmale einiger japanischen Lurche*. En: *Isis von Oken*. Volume 19, 1826, pp. 203–216
* Heinrich Boie en Hermann Schlegel: *Notice sur l’Erpétologie de l’île de Java*.

Honores
-------

### Epónimos

En 1843, Salomon Müller dedicoulle as especies *Myzomela boiei* e *Viverra boiei*.

A especie *Lesstris boji*, descrita por Christian Ludwig Brehm en 1824 é hoxe sinónimo do papamerdas do Ártico, *Stercorarius parasiticus* (Linnaeus, 1758), foi dedicada a el e ao seu irmán Friedrich.

*Picus boiei* Wagler, 1827, tamén chamado na súa honra, considérase agora un sinónimo do pícido *Campephilus* *leucopogon* (Valenciennes, 1826). 

Aínda que non hai unha dedicación explícita na descrición orixinal, Carl Ludwig Doleschall honrouno en 1859 na especie de araña *Heteropoda boiei*, de Xava.

Notas
-----

1. ↑  "Isis von Oken". *biodiversitylibrary.org* (en alemán). Consultado o 7 de decembro de 2022.
2. ↑  Boie, Heinrich (1826). "Notice sur l’Erpétologie de l’île de Java". *Bulletin des sciences naturelles et de géologie* (en francés) **9** (203): 233–240.
3. ↑  Salomon Müller, S. 172, Tafel 10, Figur 1 & 2.
4. ↑  Christian Ludwig Brehm, S. 991.
5. ↑  Johann Georg Wagler, S. 15.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Heinrich Boie Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q60616
* WorldCat
* VIAF: 74281665
* BIBSYS: 90692626
* BPN: 17929302
* CERL: cnp00350975
* DeutscheBio: 104106344
* GND: 104106344
* ISNI: 0000 0000 0433 3436
* NTA: 099688905
* OL: OL2201952A

 |
**Hippolyte Louis Gory**, nado en París o 27 de setembro de 1800 (segundo o calendario francés da época, o 5 de vendimario do ano IX), e finado na mesma cidade o 26 de abril de 1852, foi un entomólogo francés especializado en coleópteros.

Traxectoria
-----------

Gory naceu en París o 27 de setembro de 1800. O 30 de marzo de 1826 casou, en París, con Sophie Marie Sotom. 

Especializado en entomoloxía, unha das súas obras principais foi a *Histoire naturelle et iconographie des insectes coléoptères (1837–1841)*, da que escribiu os volumes 2 a 4. (Francis de Laporte de Castelnau foi o autor do primeiro volume). Esta obra é un dos máis singulares libros de entomoloxía. Outro traballo maxistral da súa autoría foi a *Monographie des cétoines et genres voisins*, escrito en colaboración con Achille Rémy Percheron. 

Horn e Schenkling1 deron unha lista de 44 traballos seus de entomoloxía.

Abreviatura
-----------

A abreviatura **Gory** emprégase para recoñecr a Hippolyte Louis Gory como autoridade na descrición e taxonomía en zooloxía.

Notas
-----

1. ↑  Gory, Hippolyte Louis (1800-1852) en *idref.fr*.
2. ↑  Horn, W. & Schenkling, S. (1928-1929): *Index Litteraturea Entomologicae*, Serie I: die Welt-Literatur über die gesamte Entomologie bis inklusive 1863. Berlin-Dahlem: Selbstverlag W. Hornpp. pp. 441-442.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Hippolyte Louis Gory*** |

|  |  |
| --- | --- |
| Control de autoridades | 
* Wd: Q3136082
* WorldCat
* VIAF: 71741377
* CERL: cnp00133206
* GND: 100490581
* ISNI: 0000 0000 6315 7524
* NTA: 156745909
* SUDOC: 151488738

 |
**Heinrich Rickert**, nado en Danzig en 1863 e finado en Heidelberg en 1936, foi un filósofo alemán.

Traxectoria
-----------

Foi profesor na Universidade de Friburgo desde 1891, onde tivo como alumno a Martin Heidegger. Sucedeu en 1916 a Wilhelm Windelband na cátedra de filosofía en Heidelberg.

Integrado na escola neokantiana de Baden, desenvolveu unha "filosofía dos valores" como *a prioris* nos que fundar unha conceptualización científica no campo das ciencias culturais. Desta forma Rickert pensaba superar o relativismo historicista e completar ó mesmo tempo a reflexión kantiana sobre as ciencias da natureza. Os valores terían un rango ontolóxico propio diferente das realidades físicas e tamén psíquicas, pero podendo residir nun obxecto, transformándoo nun *ben*, ou nos actos dun suxeito, converténdoo en algo *valorable*.

O obxectivo das ciencias culturais consistiría en poñer en relación os feitos por elas estudados con algún valor. Agora ben, non concibe a valoración do investigador como unha arbitrariedade guiada subxectivamente, senón como unha actividade na que se debe constatar os valores que *de feito* actúan social e historicamente. É dicir, non se trata dunha valoración práctica (Ética), senón dunha valoración teórica (Ciencia). Pódese dicir que Rickert se sitúa a medio camiño entre as filosofías naturalistas e as filosofías vitalistas que dominaron as primeiras décadas do século XX.

Como obras salientables mencionaremos *Ciencias culturais e ciencias naturais* (1899), *Os límites da conceptualización naturalista* (1896-1902) e *Filosofía da vida* (1920).

|  |  |
| --- | --- |
| Control de autoridades | 
* Wd: Q77012
* WorldCat
* VIAF: 2541931
* BAV: ADV11136205
* BIBSYS: 90224035
* BNE: XX1136485
* BNF: 12324701m
* BRE: 3509412
* CANTIC: a11750959
* CiNii: DA00997411
* DeutscheBio: 118600605
* EBID: ID
* Europeana: ID
* FAST: 158952
* GEC: 0055538
* GND: 118600605
* ISNI: 0000 0001 0862 916X
* LCCN: n85127443
* NDL: 00454177
* NKC: kup19950000082716
* NLG: 164071
* NTA: 067756131
* OL: OL1124408A
* PTBNP: 34048
* SELIBR: 327449
* SNAC: w608730g
* SUDOC: 032162626
* Treccani: heinrich-rickert
* zbMATH: rickert.heinrich

 |
**ITV1** é a primeira e principal canle de televisión privada do Reino Unido, operada pola rede de televisións rexionais privadas Independent Television - ITV, e que comezou a operar o 22 de setembro do 1955, sendo a emisora de televisión privada máis antiga do Reino Unido e a terceira máis antiga en Europa, despois de TMC Monte Carlo e RTL9.

A canle referíase como **"ITV"** ata o ano 2001, cando o seu nome sufriu unha pequena modificación para ser chamada **"ITV1"**, en concordancia coa segunda canle da rede ITV, **ITV2** (lanzada no 1998).

Ata o 28 de outubro do 2002, a canle referíase tamén polo nome rexional da franquía que subministraba os programas da ITV nas distintas rexións respectivas. A partir de entón, en Inglaterra e Gales, o nome da canle pasou a ser chamada soamente **ITV1**. Porén, en Escocia, Irlanda do Norte e as Illas da Canle conservaron os nomes rexionais: **STV (Scottish Television)** en Escocia, **UTV (Ulster Television)** no Ulster, e **Channel Television** nas Illas da Canle.

A súa programación é dun carácter comercial, con programas de éxito como as telenovelas *Coronation Street* (que leva en antena dende o 1960) e *Emmerdale* (que leva en antena dende o 1972), e o drama policial *The Bill* (que leva en antena dende o 1984).

Outros programas de éxito na ITV1 inclúen: *The X Factor* (*O Factor X*), *Dancing On Ice* (*Bailando Sobre Xeo*), *Ant and Dec's Saturday Night Take Away*, *I'm A Celebrity Get Me Out Of Here!*, *You've Been Framed*, *This Morning*, *Heartbeat* e *The Royal*.

Esta é a canle de televisión que no seu día tamén deu vida á famosa serie de Rowan Atkinson *Mr. Bean*.

Véxase tamén
------------

### Outros artigos

* Independent Television - ITV

### Ligazóns externas

* Sitio Oficial
**Domingos Abílio Gomes Raposo**, nado en Malhadas o 17 de maio de 1952 é un profesor da Universidade de Trás-os-Montes e Alto Douro (UTAD) e un dos maiores especialistas na lingua mirandesa.

Traxectoria
-----------

Raposo licenciouse pola Faculdade de Letras da Universidade do Porto en 1980. Máis tarde, fixo un mestrado en historia das poboacións na Universidade do Minho. Foi redactor e coordinador do xornal *Planalto Mirandês*, e tamén coordinador do Projeto Cultural Integrado de Miranda do Douro. En 1985 creou a disciplina optativa de lingua mirandesa e en 1987 organizou e editou as actas das Primeiras Xornadas de Lingua e Cultura Mirandesas. Raposo escribiu varios traballos e estudos sobre a lingua mirandesa e tamén é autor de obras discográficas sobre a música tradicional mirandesa.

Notas
-----

1. ↑  "Raposo, Domingos Abílio Gomes | Spanish-Portuguese border (FRONTESPO)". *www.frontespo.org*. Consultado o 2 de febreiro de 2018.
2. ↑  Rei, Francisco Fernández; Santamarina, Antón (1999). *Estudios de sociolingüística románica: linguas e variedades minorizadas* (en castelán). Universidade de Santiago de Compostela. ISBN 9788481217728.
3. ↑  "Do Douro Press - - R - RAPOSO, Domingos Abílio Gomes". *www.dodouropress.pt*. Consultado o 2 de febreiro de 2018.

|  |  |
| --- | --- |
| Control de autoridades | 
* Wd: Q25694358
* WorldCat
* VIAF: 99654937
* BNE: XX1592936

 |
**Domingos Dosil Cubelo**, nado en Muros en setembro de 1943 e finado en Santiago de Compostela o 6 de febreiro de 2012, foi un líder do movemento asociacionista e político galego que foi alcalde de Muros dende 2007 ata o 2011, polo BNG.

Traxectoria
-----------

Mariñeiro da mercante, aos 18 anos tivo un accidente mentres se bañaba na praia, que o deixou tetrapléxico. Despois de varios meses de rehabilitación, estudou para técnico de radio e en 1982 participou na fundación de Adibismur, a Asociación de Discapacitados da Bisbarra de Muros. En 1984 pasou a ser o seu presidente e en 1991 fundou Cogami (Confederación Galega de persoas con Discapacidade), da que foi presidente ata 2007. Foi vogal de Cocemfe (o organismo español equivalente) así como presidente do Comité Español de Representantes de Minusválidos (Cermi) en Galicia.

Deu o salto á política en 2007 ao encabezar a lista electoral do BNG polo concello de Muros nas eleccións municipais de 2007.

Accedeu á alcaldía tras un polémico pacto co PP, cando a dirección do BNG dera a orde de darlle o seu apoio ó PSdeG-PSOE de Caridad González Cerviño que non tiña maioría absoluta. En decembro de 2010 perdeu as eleccións primarias do BNG de Muros ante María Xosé Alfonso, polo que non puido presentarse ás eleccións de 2011. Desta forma o 11 de xuño de 2011 foi substituído pola socialista Caridad González.

|  |  |  |
| --- | --- | --- |
| Predecesor:**Caridad González** |  **alcalde de Muros** 2007-2011 | Sucesor:**Caridad González** |

Galardóns
---------

* Medalla de Prata de Galicia en 2002.

Vida persoal
------------

Solteiro e sen fillos, faleceu como consecuencia de cancro. Foi incinerado e soterrado en Muros.

Notas
-----

1. ↑  Una campaña con valor, *El País*, 21/05/2007.
2. ↑  Fallece el ex alcalde de Muros Domingos Dosil, *La Voz de Galicia*, 6 de febreiro de 2012.

Véxase tamén
------------

### Outros artigos

* Eleccións municipais en Muros